b"\n_START_ARTICLE_\nAntropitzaci\xc3\xb3\n_START_PARAGRAPH_\nL'antropitzaci\xc3\xb3 \xc3\xa9s la transformaci\xc3\xb3 que exerceix l'\xc3\xa9sser hum\xc3\xa0 sobre el medi ambient, ja siga sobre sobre el bi\xc3\xb2top o la biomassa. Tamb\xc3\xa9 un animal que interacciona permanentment amb un hum\xc3\xa0 pot ser antropitzat conductualment.\n_START_SECTION_\nTransformaci\xc3\xb3 conductual antr\xc3\xb2pica sobre \xc3\xa9ssers vius\n_START_PARAGRAPH_\nLa interacci\xc3\xb3 permanent dels animals dom\xc3\xa8stics amb l'home produeix certs graus d'antropitzaci\xc3\xb3, ja siga apresa per repeticions o per costums co-habitacionals. Per exemple, un gos com a mascota pot adquirir certes conductes que emulen la conducta humana, caminar sobre dues potes, manipular un pany o un bot\xc3\xb3 d'alerta, etc. Un gos per a cec, apr\xc3\xa8n a recon\xc3\xa8ixer les condicions de tr\xc3\xa0nsit, un mico pot manipular un control de televisi\xc3\xb3 o un tel\xc3\xa8fon. El millor exemple s\xc3\xb3n els animals de circ.\n_START_SECTION_\nTransformaci\xc3\xb3 geogr\xc3\xa0fica del medi per l'activitat humana\n_START_PARAGRAPH_\nEl terme \xc3\xa9s utilitzat per a referir-se en forma general a tota transformaci\xc3\xb3 que l'home produeix sobre el mitj\xc3\xa0, ja siga urbanitzaci\xc3\xb3, agricultura, silvicultura, introducci\xc3\xb3 d'esp\xc3\xa8cies ex\xc3\xb2tiques en general, desmunte, mineria, estesa de cables, construcci\xc3\xb3 de camins i ponts, dragatge de vies navegables, construcci\xc3\xb3 de dics i embassaments, etc. Moltes vegades, la gran antropitzaci\xc3\xb3 de la naturalesa elimina grans ecosistemes complexos, exterminant esp\xc3\xa8cies i generant p\xc3\xa8rdua de biodiversitat i d'equilibri al planeta. Avui dia podem veure les devastadores conseq\xc3\xbc\xc3\xa8ncies de casos extrems d'antropitzaci\xc3\xb3 com la gegantesca desforestaci\xc3\xb3 del l'Amaz\xc3\xb2nia, les centrals hidroel\xc3\xa9ctriques que tallen el riu en dos dividint aix\xc3\xad moltes esp\xc3\xa8cies. Tamb\xc3\xa9 s'inclou en a\xc3\xa7\xc3\xb2 les grans ciutats que creixen envaint llocs on abans existien rics ecosistemes."